กหดหกดหกดหกดประกาศองค์การส่งเสริมกิจการโคนมแห่งประเทศไทยเรื่อง สรุปอำนาจหน้าที่โครงสร้างการจัดองค์กรในการดำเนินงานและสถานที่ติดต่อเพื่อขอรับข้อมูลข่าวสารขององค์การส่งเสริมกิจการโคนมแห่งประเทศไทย----------------------------- ตามที่ได้มีการตราพระราชบัญญัติข้อมูลข่าวสารของทางราชการพ.ศ. ๒๕๔๐ กำหนดสิทธิของประชาชนในการได้รับข้อมูลข่าวสารของราชการพร้อมกับการกำหนดหน้าที่ของหน่วยงานของรัฐ ในการให้บริการข้อมูลข่าวสารของราชการแก่ประชาชนจึงสมควรประกาศสรุปอำนาจหน้าที่ โครงสร้างและการจัดองค์กรในการดำเนินงาน และสถานที่ติดต่อเพื่อขอรับข้อมูลข่าวสารขององค์การส่งเสริมกิจการโคนมแห่งประเทศไทยไว้ ดังต่อไปนี้ สรุปอำนาจหน้าที่ขององค์การส่งเสริมกิจการโคนมแห่งประเทศไทยเป็นไปตามมาตรา ๗ แห่งพระราชกฤษฎีกาจัดตั้งองค์การส่งเสริมกิจการโคนมแห่งประเทศไทย พ.ศ.๒๕๑๔ แก้ไขเพิ่มเติมโดยพระราชกฤษฎีกาจัดตั้งองค์การส่งเสริมกิจการโคนมแห่งประเทศไทย(ฉบับที่ ๒) พ.ศ. ๒๕๒๕ (ฉบับที่ ๓) พ.ศ. ๒๕๓๕ (ฉบับที่ ๔) พ.ศ. ๒๕๓๗ (ฉบับที่ ๕) พ.ศ. ๒๕๓๘และ (ฉบับที่ ๖) พ.ศ. ๒๕๔๔ ดังนี้ ๑. ด้านส่งเสริมกิจการโคนม (๑) ส่งเสริมการเลี้ยงโคนมและสัตว์อื่นที่ให้น้ำนมและเนื้อ (๒)ฝึกอบรมบุคคลให้มีความรู้ความชำนาญในการเลี้ยงโคนมและสัตว์อื่นที่ให้น้ำนมและเนื้อ การผลิตน้ำนมและเนื้อและการประกอบผลิตภัณฑ์จากน้ำนมและเนื้อ (๓) ช่วยเหลือ แนะนำและให้คำปรึกษาแก่เกษตรกร ตลอดจนประสานงานและร่วมมือกับหน่วยงานที่เกี่ยวข้องในการกำจัดโรค การเลี้ยงดูสัตว์การผสมเทียม อาหารและอื่น ๆ สำหรับโคนมและสัตว์อื่นที่ให้น้ำนมและเนื้อ (๔)พัฒนาและผลิตพันธุ์โคนมและสัตว์อื่นที่ให้น้ำนมและเนื้อ (๕)ส่งเสริมและสนับสนุนการบริโภคนมและผลิตภัณฑ์นมภายในประเทศ (๖)ให้ความร่วมมือและส่งเสริมกิจการของสหกรณ์ผู้เลี้ยงโคนม เกษตรกรกลุ่มเกษตรกรและผู้เลี้ยงโคนมในทางวิชาการ การตลาดและอื่น ๆ (๗) ดำเนินกิจกรรมอื่น ๆที่เกี่ยวข้องหรือต่อเนื่องกับการส่งเสริมกิจการโคนม ๒. ด้านธุรกิจอุตสาหกรรมโคนม (๑) ผลิต ซื้อ ขาย แลกเปลี่ยนและให้ซึ่งน้ำนมและเนื้อ ผลิตภัณฑ์จากน้ำนมและเนื้อ โคนมและสัตว์อื่นที่ให้น้ำนมและเนื้อตลอดจนอาหารสัตว์น้ำเชื้อเอ็มบริโอ และอุปกรณ์ต่าง ๆ ที่เกี่ยวกับการผลิตและการตลาด (๒) ดำเนินธุรกิจเกี่ยวกับการเลี้ยงโคนมและสัตว์อื่นที่ให้น้ำนมและเนื้อและการผลิตผลิตภัณฑ์จากน้ำนม (๓)สร้างและดำเนินกิจการเกี่ยวกับโรงงานผลิตภัณฑ์นม ผลิตภัณฑ์จากน้ำนมหรือเนื้อ ห้องเย็น รถตู้เย็น หรือร้านค้าน้ำนมผลิตภัณฑ์จากน้ำนมและเนื้อ (๔) ดำเนินกิจกรรมอื่น ๆ ที่เกี่ยวข้องหรือต่อเนื่องกับธุรกิจอุตสาหกรรมโคนม โครงสร้างและการจัดองค์กรในการดำเนินขององค์การส่งเสริมกิจการโคนมแห่งประเทศไทย เป็นไปตามข้อบังคับองค์การส่งเสริมกิจการโคนมแห่งประเทศไทยว่าด้วยการแบ่งส่วนงานและการกำหนดอำนาจหน้าที่ของส่วนงาน พ.ศ. ๒๕๔๑ ดังนี้ หมวด๑ การแบ่งส่วนงาน องค์การส่งเสริมกิจการโคนมแห่งประเทศไทยมีการแบ่งส่วนงาน ดังนี้ ๑. สำนักผู้อำนวยการ แบ่งเป็น ๔ แผนก คือ ๑.๑ แผนกเลขานุการ ๑.๒ แผนกการประชุม ๑.๓ แผนกกฎหมาย ๑.๔ แผนกประชาสัมพันธ์และกิจกรรมพิเศษ ๒. สำนักตรวจสอบและประเมินระบบงาน แบ่งเป็น๓ กลุ่มงาน คือ ๒.๑ กลุ่มตรวจสอบและประเมินระบบงาน ๑ ๒.๒ กลุ่มตรวจสอบและประเมินระบบงาน ๒ ๒.๓ กลุ่มตรวจสอบและประเมินระบบงาน ๓ ๓. สำนักพัฒนาธุรกิจ แบ่งเป็น ๓ แผนก คือ ๓.๑ แผนกวางแผนการตลาด ๓.๒ แผนกพัฒนาธุรกิจผลิตภัณฑ์นม ๓.๓ แผนกส่งเสริมการขาย ๔. สำนักนโยบายและแผน แบ่งเป็น ๓ แผนก คือ ๔.๑ แผนกวางแผนการตลาด ๔.๒ แผนกงบประมาณ ๔.๓ แผนกติดตามและประเมินผล ๕. ฝ่ายการพนักงาน แบ่งเป็น ๓ แผนก คือ ๕.๑ แผนกวางแผนกำลังคน ๕.๒ แผนกพัฒนาบุคลากร ๕.๓ แผนกเงินเดือนสวัสดิการและวินัย ๖. ฝ่ายการบัญชีและการเงิน แบ่งเป็น ๒ กองและ ๔ แผนก คือ ๖.๑ กองการบัญชี แบ่งเป็น ๒ แผนก คือ ๖.๑.๑ แผนกบัญชีและการเงิน ๖.๑.๒ แผนกประมวลและรายงานทางการเงิน ๖.๒ กองการเงิน แบ่งเป็น ๒ แผนก คือ ๖.๒.๑ แผนกการเงิน ๖.๒.๒ แผนกวางแผนการเงิน ๗. ฝ่ายการพัสดุและบริการ แบ่งเป็น ๕ แผนกคือ ๗.๑ แผนกจัดซื้อจัดจ้าง ๗.๒ แผนกควบคุมพัสดุ ๗.๓ แผนกอาคารสถานที่ ๗.๔ แผนกรักษาความปลอดภัย ๗.๕ แผนกยานพาหนะและบริการทั่วไป ๘. สถาบันวิจัยและพัฒนาโคนม แบ่งเป็น ๔ แผนกคือ ๘.๑ แผนกฝึกอบรม ๘.๒ แผนกฟาร์มสาธิต ๘.๓ แผนกข้อมูลและสารสนเทศโคนม ๘.๔ แผนกผลิตน้ำเชื้อพ่อพันธุ์โคนม ๙. สำนักผลิตและจำหน่ายพันธุ์โคนม แบ่งเป็น๒ กอง และ ๕ แผนก คือ ๙.๑ กองบริหารงานทั่วไป แบ่งเป็น ๒ แผนก คือ ๙.๑.๑ แผนกบริหารงานทั่วไป ๙.๑.๒ แผนกบัญชีและการเงิน ๙.๒ กองจัดการฟาร์ม แบ่งเป็น ๓ แผนก คือ ๙.๒.๑ แผนกฟาร์มโคนม ๑ ๙.๒.๒ แผนกฟาร์มโคนม ๒ ๙.๒.๓ แผนกผลิตอาหารโคนม ๑๐. สำนักงานส่งเสริมกิจการโคนม แบ่งเป็น ๔กอง และ ๕ แผนก และ ๑๔ ศูนย์ คือ ๑๐.๑ แผนกบริหารงานทั่วไป ๑๐.๒กองส่งเสริมกิจการโคนมภาคเหนือ แบ่งเป็น ๑ แผนก และ ๖ ศูนย์ คือ ๑๐.๒.๑ แผนกบริหารงานทั่วไป ๑๐.๒.๒ ศูนย์ธุรกิจโคนมเขตเชียงใหม่ ๑๐.๒.๓ ศูนย์ธุรกิจโคนมเขตศรีนคร ๑๐.๒.๔ ศูนย์ธุรกิจโคนมเขตคีรีมาศ ๑๐.๒.๕ ศูนย์ธุรกิจโคนมเขตทุ่งเสลี่ยง ๑๐.๒.๖ ศูนย์ธุรกิจโคนมเขตกงไกรลาศ ๑๐.๒.๗ศูนย์ธุรกิจโคนมเขตโพทะเล ๑๐.๓ กองส่งเสริมกิจการโคนมภาคตะวันออกเฉียงเหนือ แบ่งเป็น ๑ แผนก และ ๕ ศูนย์ คือ ๑๐.๓.๑ แผนกบริหารงานทั่วไป ๑๐.๓.๒ ศูนย์ส่งเสริมกิจการโคนมเขตน้ำพอง ๑๐.๓.๓ ศูนย์ส่งเสริมกิจการโคนมเขตกระนวน ๑๐.๓.๔ ศูนย์ส่งเสริมกิจการโคนมเขตศรีธาตุ ๑๐.๓.๕ ศูนย์ส่งเสริมกิจการโคนมเขตกุดจับ ๑๐.๓.๖ ศูนย์ส่งเสริมกิจการโคนมเขตเจริญศิลป์ ๑๐.๔กองพัฒนาและบริหารธุรกิจโคนมภาคใต้ แบ่งเป็น ๑ แผนก และ ๑ ศูนย์ คือ ๑๐.๔.๑ แผนกบริหารงานทั่วไป ๑๐.๔.๒ ศูนย์ธุรกิจโคนมเขตประจวบคีรีขันธ์ ๑๐.๕กองพัฒนาและบริการธุรกิจโคนมภาคกลาง แบ่งเป็น ๑ แผนก และ ๒ ศูนย์ คือ ๑๐.๕.๑ แผนกบริหารงานทั่วไป ๑๐.๕.๒ ศูนย์ธุรกิจโคนมเขตสระบุรี ๑๐.๕.๓ ศูนย์ธุรกิจโคนมเขตลพบุรี ๑๑. สำนักงาน อ.ส.ค. ภาคเหนือตอนบน(โรงงานนมเชียงใหม่) แบ่งเป็น ๒ กอง และ ๘ แผนก คือ ๑๑.๑ แผนกควบคุมคุณภาพ ๑๑.๒ กองบริหารงานทั่วไปแบ่งเป็น ๔ แผนก คือ ๑๑.๒.๑ แผนกบริหารงานทั่วไป ๑๑.๒.๒ แผนกบัญชีและการเงิน ๑๑.๒.๓ แผนกพัสดุและบริการ ๑๑.๒.๔ แผนกคลังสินค้า ๑๑.๓ กองโรงงาน แบ่งเป็น ๓แผนก คือ ๑๑.๓.๑ แผนกผลิตผลิตภัณฑ์นม ๑๑.๓.๒ แผนกควบคุมการผลิต ๑ ๑๑.๓.๓ แผนกควบคุมการผลิต ๒ ๑๒. สำนักงาน อ.ส.ค. ภาคเหนือตอนล่าง(โรงงานสุโขทัย) แบ่งเป็น ๒ กอง และ ๙ แผนก คือ ๑๒.๑ แผนกควบคุมคุณภาพ ๑๒.๒ กองบริหารงานทั่วไปแบ่งเป็น ๔ แผนก คือ ๑๒.๒.๑ แผนกบริหารงานทั่วไป ๑๒.๒.๒ แผนกบัญชีและการเงิน ๑๒.๒.๓ แผนกพัสดุและบริการ ๑๒.๒.๔แผนกคลังสินค้า ๑๒.๓ กองโรงงาน แบ่งเป็น ๔แผนก คือ ๑๒.๓.๑ แผนกผลิตผลิตภัณฑ์นม ๑๒.๓.๒ แผนกควบคุมการผลิต ๑ ๑๒.๓.๓ แผนกควบคุมการผลิต ๒ ๑๒.๓.๔ แผนกควบคุมการผลิต ๓ ๑๓. สำนักงาน อ.ส.ค. ภาคตะวันออกเฉียงเหนือ(โรงงานนมขอนแก่น) แบ่งเป็น ๒ กอง และ ๙ แผนก คือ ๑๓.๑ แผนกควบคุมคุณภาพ ๑๓.๒ กองบริหารงานทั่วไปแบ่งเป็น ๔ แผนก คือ ๑๓.๒.๑ แผนกบริหารงานทั่วไป ๑๓.๒.๒ แผนกบัญชีและการเงิน ๑๓.๒.๓ แผนกพัสดุและบริการ ๑๓.๒.๔ แผนกคลังสินค้า ๑๓.๓ กองโรงงาน แบ่งเป็น ๔แผนก คือ ๑๓.๓.๑ แผนกผลิตผลิตภัณฑ์นม ๑๓.๓.๒ แผนกควบคุมการผลิต ๑ ๑๓.๓.๓ แผนกควบคุมการผลิต ๒ ๑๓.๓.๔ แผนกควบคุมการผลิต ๓ ๑๔. สำนักงาน อ.ส.ค. ภาคใต้ (โรงงานนมปราณบุรี)แบ่งเป็น ๒ กอง และ ๙ แผนก คือ ๑๔.๑ แผนกควบคุมคุณภาพ ๑๔.๒ กองบริหารงานทั่วไปแบ่งเป็น ๔ แผนก คือ ๑๔.๒.๑ แผนกบริหารงานทั่วไป ๑๔.๒.๒ แผนกบัญชีและการเงิน ๑๔.๒.๓ แผนกพัสดุและบริการ ๑๔.๒.๔ แผนกคลังสินค้า ๑๔.๓ กองโรงงาน แบ่งเป็น ๔แผนก คือ แบ่งเป็น ๒ กอง และ ๙ แผนก คือ ๑๔.๓.๑ แผนกผลิตผลิตภัณฑ์นม ๑๔.๓.๒ แผนกควบคุมการผลิต ๑ ๑๔.๓.๓ แผนกควบคุมการผลิต ๒ ๑๔.๓.๔ แผนกควบคุมการผลิต ๓ ๑๕. สำนักงาน อ.ส.ค. ภาคกลาง(โรงงานนมสระบุรี) แบ่งเป็น ๒ กอง และ ๙ แผนก คือ ๑๕.๑ แผนกควบคุมคุณภาพ ๑๕.๒ กองบริหารงานทั่วไปแบ่งเป็น ๔ แผนก คือ ๑๕.๒.๑ แผนกบริหารงานทั่วไป ๑๕.๒.๒ แผนกบัญชีและการเงิน ๑๕.๒.๓ แผนกพัสดุและบริการ ๑๕.๒.๔ แผนกคลังสินค้า ๑๕.๓ กองโรงงาน แบ่งเป็น ๔แผนก คือ ๑๕.๓.๑ แผนกผลิตผลิตภัณฑ์นม ๑๕.๓.๒ แผนกควบคุมการผลิต ๑ ๑๕.๓.๓ แผนกควบคุมการผลิต ๒ ๑๕.๓.๔ แผนกควบคุมการผลิต ๓ หมวด๒ ระเบียบบริหาร ๑. ผู้อำนวยการเป็นผู้บริหารกิจการ อ.ส.ค.ให้เป็นไปตามกฎหมาย ข้อบังคับและนโยบายที่คณะกรรมการกำหนด และมีอำนาจบังคับบัญชาพนักงานและลูกจ้าง ผู้อำนวยการต้องรับผิดชอบในการจัดจ้างและดำเนินการของ อ.ส.ค. ให้รองผู้อำนวยการและผู้ช่วยผู้อำนวยการ มีอำนาจและหน้าที่ดำเนินกิจการของ อ.ส.ค. ตามที่ผู้อำนวยการมอบหมาย ๒. หน้าที่บริหารงานตามที่แบ่งส่วนงานในหมวด๑ มี ดังนี้ ๒.๑ สำนักผู้อำนวยการมีอำนาจหน้าที่รับผิดชอบเป็นศูนย์กลางการประสานงานกับหน่วยงานต่าง ๆ ทั้งภายในและภายนอก อ.ส.ค.ในฐานะหน่วยงานเลขานุการ อ.ส.ค. และเลขานุการผู้อำนวยการ รวมทั้งรับผิดชอบงานด้านสารบรรณและธุรการกลางการบริหารงานการประชุม งานกฎหมาย งานประชาสัมพันธ์และกิจกรรมพิเศษหรืองานอื่นใดที่มิได้กำหนดให้อยู่ในความรับผิดชอบของหน่วยงานหนึ่งหน่วยงานใด มีหัวหน้าสำนัก(นักบริหาร ๘) เป็นผู้รับผิดชอบ และมีผู้ช่วยหัวหน้าสำนัก (นักบริหาร ๗) เป็นผู้ช่วยปฏิบัติงานตามที่หัวหน้าสำนักมอบหมาย ๒.๒ สำนักตรวจสอบและประเมินระบบงานมีอำนาจหน้าที่รับผิดชอบในฐานะผู้ตรวจสอบภายในของ อ.ส.ค. รับผิดชอบในการควบคุม กำกับ ติดตามการปฏิบัติงานของทุกหน่วยงานและทุกตำแหน่งให้มีการปฏิบัติตามที่กฎหมาย ข้อบังคับมติคณะกรรมการ ระเบียบและหรือคำสั่งกำหนดไว้ทั้งด้านบริหาร ด้านบัญชี และการเงิน การงบประมาณการพัสดุ ฯลฯ รวมทั้งให้ข้อเสนอแนะแนวทางการแก้ไข ปรับปรุงระบบงาน ข้อบังคับ ระเบียบหรือคำสั่งใด ๆ ให้เหมาะสมกับลักษณะการปฏิบัติ ควบคุม ให้มีการจัดทำรายงานทางบัญชีและการเงินตรวจสอบและรับรองงบการเงินก่อนจัดส่งสำนักงานตรวจเงินแผ่นดินเป็นหน่วยงานที่ประสานงานกับสำนักงานตรวจเงินแผ่นดิน เพื่อให้ระบบบัญชีการเงินของ อ.ส.ค.เป็นไปตามมาตรฐานที่วางไว้ จัดทำรายงานผลการตรวจสอบภายในเสนอผู้บริหาร มีหัวหน้าสำนัก(นักบริหาร ๘) เป็นผู้รับผิดชอบ ๒.๓ สำนักพัฒนาธุรกิจมีอำนาจหน้าที่รับผิดชอบเกี่ยวกับงานการศึกษา วิเคราะห์สถานการณ์ทางการตลาดและจัดทำแผนการตลาด ผลิตภัณฑ์ทุกชนิดการประสานงานกับหน่วยผลิตในการวางแผนการผลิต การวิจัยและการพัฒนาบรรจุภัณฑ์ของ อ.ส.ค.ทุกชนิด การประสานงานกับหน่วยขายทั้งที่ อ.ส.ค.จัดจำหน่ายเองและหรือการจำหน่ายผ่านผู้แทนจำหน่าย เพื่อกำหนดกลยุทธ์การตลาดรวมทั้งการกำหนดราคาผลิตภัณฑ์งานการส่งเสริมการขายและงานอื่น ๆ ตามที่รับมอบหมาย มีหัวหน้าสำนัก(นักบริหาร ๘) เป็นผู้รับผิดชอบ และมีผู้ช่วยหัวหน้าสำนัก (นักบริหาร ๗) เป็นผู้ช่วยปฏิบัติงานตามที่หัวหน้าสำนักมอบหมาย ๒.๔ สำนักนโยบายและแผนมีอำนาจหน้าที่รับผิดชอบเกี่ยวกับงานการศึกษาวิเคราะห์ และจัดทำแผนวิสาหกิจ แผนงานโครงการ และแผนปฏิบัติการจัดทำงบประมาณทั้งงบทำการและงบลงทุน ทั้งระยะสั้นและระยะยาวให้สอดคล้องกับแผนการดำเนินงานของ อ.ส.ค. งานการติดตามและประเมินผลการดำเนินงานของทุกส่วนงานภายใน อ.ส.ค.งานการศึกษา วิเคราะห์ทางสังคม เศรษฐกิจและการเมือง เพื่อนำมากำหนดนโยบายเป้าหมายในการจัดทำแผนงานและการดำเนินงานของ อ.ส.ค. เพื่อสนองตอบความต้องการของรัฐงานการรวบรวมข้อมูล ทั้งภายในและภายนอก อ.ส.ค. เพื่อนำมาใช้ประโยชน์ทางการบริหารและงานอื่น ๆตามที่ได้รับมอบหมาย มีหัวหน้าสำนัก(นักบริหาร ๘) เป็นผู้รับผิดชอบและมีผู้ช่วยหัวหน้าสำนัก (นักบริหาร ๗) เป็นผู้ช่วยปฏิบัติงานตามที่หัวหน้าสำนักมอบหมาย ๒.๕ ฝ่ายการพนักงานมีอำนาจหน้าที่รับผิดชอบเกี่ยวกับการวางระบบระเบียบปฏิบัติและข้อบังคับเกี่ยวกับการบริหารงานบุคคล การวางแผนอัตรากำลังการศึกษาและปรับปรุงโครงสร้างการบริหารงานของ อ.ส.ค. ให้เหมาะสมกับภารกิจการกำหนดหน้าที่ความรับผิดชอบของหน่วยงาน ตำแหน่ง การจำแนกตำแหน่ง การสรรหาบุคลากร การแต่งตั้งการโยกย้าย การเลื่อนตำแหน่ง การพัฒนาบุคคล การปรับหรือเลื่อนขั้นเงินเดือนและค่าจ้างสวัสดิการ การพิจารณาความดีความชอบ การจัดทำและควบคุมทะเบียนประวัติบุคคลการดำเนินการเกี่ยวกับวินัยและการพิจารณาโทษและงานประสานงานด้านต่าง ๆทั้งภายในและภายนอกในส่วนที่เกี่ยวข้องและงานอื่น ๆ ตามที่ได้รับมอบหมาย มีหัวหน้าฝ่าย(นักบริหาร ๘) เป็นผู้รับผิดชอบ และมีผู้ช่วยหัวหน้าฝ่าย (นักบริหาร ๗) เป็นผู้ช่วยปฏิบัติงานตามที่หัวหน้าฝ่ายมอบหมาย ๒.๖ ฝ่ายการบัญชีและการเงินมีอำนาจหน้าที่รับผิดชอบเกี่ยวกับงานการกำหนดนโยบาย การวางแผน การบันทึกบัญชีและการจัดทำรายงานด้านบัญชี การเงิน การวิเคราะห์และแปลความหมายอัตราส่วนทางบัญชีการเงิน งานการจัดการเกี่ยวกับแหล่งเงินทุนระยะสั้น ลูกหนี้ เจ้าหนี้ และการใช้จ่ายเงินสด มีหัวหน้าฝ่าย(นักบริหาร ๘) เป็นผู้รับผิดชอบ ๒.๗ ฝ่ายการพัสดุและบริการ มีอำนาจหน้าที่รับผิดชอบเกี่ยวกับงานการวางระบบและการกำกับระบบการจัดซื้อจัดจ้าง การจัดทำทะเบียนครุภัณฑ์ งานการควบคุมดูแลคลังพัสดุกลาง งานอาคารสถานที่ งานรักษาความปลอดภัยงานบริการยานพาหนะและงานอื่น ๆ ตามที่ได้รับมอบหมาย มีหัวหน้าฝ่าย(นักบริหาร ๘) เป็นผู้รับผิดชอบและมีผู้ช่วยหัวหน้าฝ่าย (นักบริหาร ๗) เป็นผู้ช่วยปฏิบัติงานตามที่หัวหน้าฝ่ายมอบหมาย ๒.๘ สถาบันวิจัยและพัฒนาโคนมมีอำนาจหน้าที่รับผิดชอบเกี่ยวกับงานการศึกษา ค้นคว้า วิจัย พัฒนา ทดลองทางด้านวิชาการ ทางด้านสัตวบาลสัตวแพทย์และปรับปรุงพันธุ์ที่เกี่ยวข้องกับการเลี้ยงโคนมเพื่อนำไปปฏิบัติให้เกิดผลดีแล้วจึงนำไปเผยแพร่ ส่งเสริมให้แก่เกษตรกรผู้ที่สนใจทั่วไปและนิสิตนักศึกษางานการผลิตและจำหน่ายน้ำเชื้อพ่อพันธุ์โคนม งานทางด้านทะเบียนโคนม เกษตรกร ผู้เลี้ยงโคนมที่อยู่ในความรับผิดชอบของ อ.ส.ค.และงานอื่น ๆ ตามที่ได้รับมอบหมาย มีหัวหน้าสถาบัน(นักบริหาร ๘) เป็นผู้รับผิดชอบ และมีผู้ช่วยหัวหน้าสถาบัน (นักบริหาร ๗) เป็นผู้ช่วยปฏิบัติงานตามที่หัวหน้าสถาบันมอบหมาย ๒.๙ สำนักงานผลิตและจำหน่ายพันธุ์โคนมมีอำนาจหน้าที่รับผิดชอบเกี่ยวกับการจัดซื้อ จัดหาโคนมเพื่อนำมาบำรุงเลี้ยงและผสมพันธุ์จนตั้งท้องตามหลักเกณฑ์ที่กำหนดแล้วนำออกจำหน่ายให้เกษตรกร ซึ่งลักษณะงานโดยทั่วไป ได้แก่งานการจัดซื้อจัดหา งานการบำรุงเลี้ยง งานทางด้านสัตวแพทย์และผสมเทียมงานการให้บริการแก่เกษตรกรหลังการขาย และงานอื่น ๆ ตามที่ได้รับมอบหมาย มีหัวหน้าสำนักงาน (นักบริหาร ๘) เป็นผู้รับผิดชอบ ๒.๑๐ สำนักงานส่งเสริมกิจการโคนมมีอำนาจหน้าที่รับผิดชอบเกี่ยวกับงานการส่งเสริม สนับสนุน แนะนำปรับปรุงแก้ไขหรือให้ความช่วยเหลือเกษตรกรผู้เลี้ยงโคนม ผู้สนใจทั่วไป ที่อยู่ในพื้นที่ความรับผิดชอบของ อ.ส.ค.งานการให้บริการทางด้านสัตวรักษ์และผสมเทียมโคนมของเกษตรกร งานการจัดหาปัจจัยการเลี้ยงโคนม ได้แก่ เครื่องมืออุปกรณ์ต่าง ๆ ในการเลี้ยงโคนม อาหารสัตว์ น้ำเชื้อพ่อพันธุ์โคนม เมล็ดพันธุ์หญ้าไว้บริการแก่เกษตรกรและงานอื่น ๆ ที่ได้รับมอบหมาย มีหัวหน้าสำนักงาน (นักบริหาร ๘) เป็นผู้รับผิดชอบ ๒.๑๑ สำนักงาน อ.ส.ค. ภาคเหนือตอนบน(โรงงานนมเชียงใหม่) มีอำนาจหน้าที่รับผิดชอบเกี่ยวกับงานผลิตผลิตภัณฑ์นมการควบคุมคุณภาพงานทางด้านบัญชีและการเงิน การจัดซื้อจัดจ้าง การพัสดุ การบริหารงานบุคคล กฎหมายและงานอื่น ๆตามที่ได้รับมอบหมาย มีหัวหน้าสำนักงาน (นักบริหาร ๘) เป็นผู้รับผิดชอบ ๒.๑๒ สำนักงาน อ.ส.ค. ภาคเหนือตอนล่าง(โรงงานนมสุโขทัย) มีอำนาจหน้าที่รับผิดชอบเกี่ยวกับงานผลิตผลิตภัณฑ์นม การควบคุมคุณภาพงานทางด้านบัญชีและการเงิน การจัดซื้อจัดจ้าง การพัสดุ การบริหารงานบุคคล กฎหมายและงานอื่น ๆตามที่ได้รับมอบหมาย มีหัวหน้าสำนักงาน (นักบริหาร ๘) เป็นผู้รับผิดชอบ ๒.๑๓ สำนักงาน อ.ส.ค. ภาคตะวันออกเฉียงเหนือ(โรงงานนมขอนแก่น) มีอำนาจหน้าที่รับผิดชอบเกี่ยวกับงานผลิตผลิตภัณฑ์นม การควบคุมคุณภาพงานทางด้านบัญชีและการเงิน การจัดซื้อจัดจ้าง การพัสดุ การบริหารงานบุคคล กฎหมายและงานอื่น ๆตามที่ได้รับมอบหมาย มีหัวหน้าสำนักงาน (นักบริหาร ๘) เป็นผู้รับผิดชอบ ๒.๑๔ สำนักงาน อ.ส.ค. ภาคใต้(โรงงานนมปราณบุรี) มีอำนาจหน้าที่รับผิดชอบเกี่ยวกับงานผลิตผลิตภัณฑ์นม การควบคุมคุณภาพงานทางด้านบัญชีและการเงิน การจัดซื้อจัดจ้าง การพัสดุ การบริหารงานบุคคล กฎหมายและงานอื่น ๆตามที่ได้รับมอบหมาย มีหัวหน้าสำนักงาน (นักบริหาร ๘) เป็นผู้รับผิดชอบ ๒.๑๕ สำนักงาน อ.ส.ค. ภาคกลาง(โรงงานนมสระบุรี) มีอำนาจหน้าที่รับผิดชอบเกี่ยวกับงานผลิตผลิตภัณฑ์นม การควบคุมคุณภาพงานทางด้านบัญชีและการเงิน การจัดซื้อจัดจ้าง การพัสดุ การบริหารงานบุคคล กฎหมายและงานอื่น ๆตามที่ได้รับมอบหมาย มีหัวหน้าสำนักงาน (นักบริหาร ๘) เป็นผู้รับผิดชอบ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานขององค์การส่งเสริมกิจการโคนมแห่งประเทศไทย ๑. สำนักงานใหญ่องค์การส่งเสริมกิจการโคนมแห่งประเทศไทย (อ.ส.ค.) เลขที่ ๑๖๐ หมู่ที่ ๑ ตำบลมิตรภาพ อำเภอมวกเหล็ก จังหวัดสระบุรี ๑๘๑๘๐ ๒. สำนักงานศูนย์อำนวยการกลาง อ.ส.ค.กรุงเทพมหานคร เลขที่ ๑๐๓ ถนนกำแพงเพชร เขตจตุจักร กรุงเทพมหานคร ๑๐๙๐๐ ๓. สำนักงาน อ.ส.ค. ภาคเหนือตอนบน(เชียงใหม่) เลขที่ ๑๒๒ ถนนห้วยแก้วตำบลช้างเผือก ตำบลช้างเผือก อำเภอเมือง จังหวัดเชียงใหม่ ๕๐๓๐๐ ๔. สำนักงาน อ.ส.ค. ภาคเหนือตอนล่าง(สุโขทัย) เลขที่ ๑๙๘ หมู่ที่ ๒ ตำบลคลองมะพลับ อำเภอศรีนคร จังหวัดสุโขทัย ๖๔๑๒๐ ๕. สำนักงาน อ.ส.ค. ภาคตะวันออกเฉียงเหนือ(ขอนแก่น) เลขที่ ๓๔๔ หมู่ที่ ๑๕ ตำบลท่าพระ อำเภอเมือง จังหวัดขอนแก่น ๔๐๒๖๐ ๖. สำนักงาน อ.ส.ค.ภาคใต้ (ปราณบุรี)เลขที่ ๑๗๔ ถนนเพชรเกษม ตำบลหนองตาแต้ม อำเภอปราณบุรี จังหวัดประจวบคีรีขันธ์ ๗๗๑๒๐ ประกาศ ณ วันที่ ๒๗ มิถุนายน พ.ศ.๒๕๔๕ ณพคุณ สวนประเสริฐ รองผู้อำนวยการ ทำการแทนผู้อำนวยการ องค์การส่งเสริมกิจการโคนมแห่งประเทศไทย[รก.๒๕๔๕/๗๑ง/๑๐๕/๓ กันยายน ๒๕๔๕]พรพิมล/พิมพ์/แก้ไข๒๘/๑๑/๔๕A+B (C)